Astrologija

**Astrologija** ( = άστρον + λόγος) bavi se proučavanjem simboličkog uticaja položaja i kretanja nebeskih tijela na zbivanja na Zemlji, te čovjekovu osobnost i sudbinu. Astrološka karta (horoskop) izrađuje se prema tačno određenom vremenu i geografskom položaju, a tumačenje se bazira na sintezi četiri osnovna elementa:

* planeta - deset nebeskih tijela: dva Svjetla (Sunce i Mjesec) i osam planeta (Merkur, Venera, Mars, Jupiter, Saturn, Uran, Neptun, Pluton).
* znakova horoskopa - dvanaest znakova: Ovan, Bik, Blizanci, Rak, Lav, Djevica, Vaga, Škorpion, Strijelac, Jarac, Vodenjak, Ribe.
* astroloških kuća - dvanaest kuća koje predstavljaju različita područja života.
* aspekata - kutna udaljenost između planeta.

Na Zapadu je široko prihvaćen vrlo pojednostavljen pristup astrologiji pri čemu se ljudi dijele na dvanaest astroloških znakova - prema znaku u kojem se nalazi Sunce u trenutku rođenja; pa tako imamo 12 sunčevih znakova.

## Različiti tipovi astrologije 
# Asteška astrologija,
# Jyotish ili indijska astrologija,
# Ki 9 zvijezda,
# Kigaku ili japanska astrologija,
# Kineska astrologija,
# Zapadna astrologija, itd.

## Podjela astrologije prema području interesa 
### Astrometeorologija 
Prognoziranje vremena praćenjem i tumačenjem dnevnih kretanja planeta, pri čemu su najbitniji jaki aspekti koje tvore (naročito prema Suncu), zatim položaj planeta u znacima i elementima, dok su kuće zanemarive.

### Horarna astrologija 
Daje odgovor na konkretno pitanje. Astrološka karta se izrađuje prema vremenu i mjestu u trenutku u kojem je pitanje, jasno formulirano, postavljeno astrologu tj. on ga shvatio. Jednostavna i praktična, tumači se samo onaj dio karte koji je tematski obuhvaćen pitanjem. Uobičajeno je koristiti osnove i pravila tradicionalne astrologije te Regiomontanus sistem podjele kuća. 

### Natalna astrologija 
Bavi se svim segmentima života pojedinca; od psihološke strukture, karaktera, temperamenta, nasljednih faktora, fizičke konstitucije i kondicije, do interakcije s okolinom, odnosa s ljudima i situacijama koje nam život donosi. Natalna karta se izrađuje prema vremenu (datum, sat i minute) i mjestu rođenja, i ona je osnova svega, sve ostalo se temelji na njoj - predikcije, sinastrijske karte, elekcione karte itd.

### Sinastrija ili usporedna astrologija 
Grana astrologije koja se bavi tumačenjem odnosa dvije osobe na temelju usporedbe njihovih natalnih karti; pri čemu se pažnja obraća na sklad ili nesklad naglašenih znakova, elemenata i kvaliteta, međusobne planetarne aspekte, te uticaj planeta jedne osobe na kuće i uglove natalne karte druge. Također se mogu izraditi i horoskopi kombinacijom natalnih podataka obje osobe - kompozit, Davison horoskop.

### Elekciona astrologija 
Ima za cilj pronaći najpovoljniji trenutak za otpočinjanje nekog poduhvata. Elekciona karta izrađuje se u kombinaciji s natalnom tj. kartom osnivanja poduzeća i sl. No, ukoliko je u pitanju manje važna aktivnost ili podaci nisu poznati, elekciona karta se može izraditi zasebno, s tim da se u vidu ima dobar smještaj i povezanost onih elementa karte koji se odnose na prirodu i cilj planiranog poduhvata. 

### Mundana astrologija 
Analizom i predviđanjem obuhvata sva zbivanja unutar država i naroda; od političkih, ratnih, privrednih, društvenih, do prirodnih uvjeta i nepogoda. Horoskopi se izrađuju prema vremenu i mjestu u kojem se događaj odvio ili započeo. Npr. horoskop države izrađuje se prema vremenu i mjestu proglašenja nezavisnosti, uspostave novog režima, krunidbe vladara i sl. 

## Astrologija i nauka 
## Reference 
## Vanjski linkovi 
* Ptolomej
* Johannes Kepler
* Galileo Galilej

## Vanjski linkovi 
* 

Kategorija:Pseudonauka